gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl pt de gl gl ja en sv fr de de gl gl gl gl gl gl gl gl pt gl pt en ca gl gl pt
Vieiros: Galiza Hoxe - ADICAE denuncia que os bancos e caixas fan negocio coa solidariedade
Domingo, 02 de outubro de 2022
RECLAMA QUE DEIXEN DE COBRAR COMISIÓNS POLAS TRANFERENCIAS DE AXUDAS
A Asociación de Usuarios de Bancos, Caixas e Seguros, ADICAE, fixo un chamamento aos bancos e caixas de aforro para que deixen de cobrar comisións polas transferencias ás contas abertas polas ONGs e outras entidades para canalizar a axuda aos afectados polo maremoto do sueste asiático. ADICAE denuncia que os bancos e caixas, "aproveitando as achegas solidarias e desinteresadas dos cidadáns, se lucran cunha traxedia humanitaria".
Segundo o seguimento realizado por ADICAE, Barclays Bank cobra unha comisión por transferencia do 0,10% sobre a cantidade ingresada, cun mínimo de 2,50 euros. Se esta se realiza a outra localidade, 0,30% e un mínimo de 4 euros. O Banco Santander Central Hispano, cobra unha comisión por transferencia de 0,20 euros se se efectúa na mesma localidade e 0,40 euros se ten lugar nunha localidade distinta da de orixe, cun mínimo en ámbolos dous casos de 3,01 euros. O BBVA cobra un 0,60 na propia localidade, cun mínimo de 2,40 euros e se o destino é outra localidade diferente a comisión da porcentaxe é do 3% cun mínimo de 2,40 euros. Tamén as caixas cobran por este concepto. Caja Madrid cobra unha comisión do 0,5 cun mínimo de 6 euros. Ibercaja cobra por este concepto unha comisión de 0,30 cun mínimo de 2,75 euros, mentres que a La Caixa cobra un 0,5% sobre a cantidade ingresada cun mínimo de 6 euros. Para ADICAE, estas porcentaxes "supoñen un zumento negocio dada a solidariedade que están demostrando os cidadáns polas vítimas da traxedia do sueste asiático".
ADICAE reclámalle tamén ao Banco de España que solicite ás entidades bancarias a paralización do cobramento destas comisións, amais da "urxente necesidade de encetar unha regulamentación seria do cobramento das comisións bancarias".
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto